ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ സ്വാതന്ത്ര്യദിന പ്രസംഗത്തിൽ ഉൾപ്പെടുത്തുന്നതിന് നിങ്ങളുടെ ചിന്ത പങ്കിടുക
വരാനിരിക്കുന്ന സ്വാതന്ത്ര്യദിനത്തിൽ പ്രധാനമന്ത്രിയുടെ പ്രസംഗത്തിന്റെ ഭാഗമാകാൻ കഴിയുന്ന ചിന്തകൾ പങ്കിടാൻ മൈഗോവ്  ജനങ്ങളോട് ആവശ്യപ്പെട്ടു.
ഒരു മൈഗോവ് പോസ്റ്റ് ടാഗ് ചെയ്തുകൊണ്ട് ഒരു പിഎംഒ ഇപ്രകാരം ട്വീറ്റ് ചെയ്തു :
“നിങ്ങളുടെ ചിന്തകൾചുവപ്പു കോട്ടയുടെ കൊത്തളങ്ങളിൽ നിന്ന് പ്രതിഫലിക്കും.
ഓഗസ്റ്റ് 15 ന് പ്രധാനമന്ത്രി നരേന്ദ്ര മോദിയുടെ പ്രസംഗത്തിനായി നിങ്ങളുടെ നിർദേശങ്ങൾ എന്താണ്? @Mygovindia- ൽ അവ പങ്കിടുക.
പ്രധാനമന്ത്രിയുടെ ഓഫീസ്
വിരമിക്കുന്ന രാജ്യസഭാംഗങ്ങൾക്ക് പ്രധാനമന്ത്രി യാത്രയയപ്പ് നൽകി
"പരിചയസമ്പന്നരായ അംഗങ്ങൾ വിരമിക്കുമ്പോൾ, സഭയ്ക്ക് നഷ്ടം അനുഭവപ്പെടുന്നു"
"രാജ്യത്തിന്റെ വികാരങ്ങൾ, ആത്മാവ്, വേദന, ആനന്ദം എന്നിവ ഈ സഭ പ്രതിഫലിപ്പിക്കുന്നു"
പ്രധാനമന്ത്രി ശ്രീ നരേന്ദ്ര മോദി ഇന്ന് രാജ്യസഭയിൽ നിന്ന് വിരമിക്കുന്ന എല്ലാ അംഗങ്ങളുടെയും സംഭാവനകളെ അഭിനന്ദിക്കുകയും അവർക്ക് ഭാവിയിലേക്കുള്ള ആശംസകൾ നേരുകയും ചെയ്തു. വിരമിക്കുന്ന അംഗങ്ങളുടെ അനുഭവപരിചയത്തിന്റെ മൂല്യം ചൂണ്ടിക്കാട്ടിയ പ്രധാനമന്ത്രി, അവരുടെ വിടവാങ്ങലിനൊപ്പം, ശേഷിക്കുന്ന അംഗങ്ങളുടെ ഉത്തരവാദിത്തം വർധിക്കുന്നു, കാരണം അവർ പുറത്തുപോകുന്ന അംഗങ്ങളുടെ ചരിത്രം മുന്നോട്ട് കൊണ്ടുപോകേണ്ടതുണ്ടെന്ന് പറഞ്ഞു.
രാജ്യത്തിന്റെ എല്ലാ ഭാഗങ്ങളുടെയും വികാരങ്ങൾ, ആത്മാവ്, വേദന, ആനന്ദം എന്നിവ ഈ സഭ പ്രതിഫലിപ്പിക്കുന്നുവെന്ന് പ്രധാനമന്ത്രി പറഞ്ഞു. ഒരു അംഗം എന്ന നിലയിൽ സഭയ്ക്ക് നാം വളരെയധികം സംഭാവന ചെയ്യുന്നു എന്നത് ശരിയാണെങ്കിലും, അസംഖ്യം നിറങ്ങളുള്ള ഇന്ത്യൻ സമൂഹത്തിന്റെ വർത്തമാനവും സംവിധാനങ്ങളും അനുഭവിക്കാൻ സഭ അവസരം നൽകുന്നതിനാൽ എല്ലാ ദിവസവും സഭയും നമുക്ക് ധാരാളം നൽകുന്നു എന്നതും സത്യമാണെന്നും ശ്രീ മോദി പറഞ്ഞു.
ചില അംഗങ്ങൾ സഭയിൽ നിന്ന് വിരമിക്കുന്നുണ്ടാകാമെന്നും എന്നാൽ അവർ തങ്ങളുടെ അനുഭവ സമ്പത്ത് രാജ്യത്തിന്റെ എല്ലാ കോണുകളിലേക്കും എത്തിക്കുമെന്നും പ്രധാനമന്ത്രി പറഞ്ഞു.
ഭാവിതലമുറയ്ക്ക് ഉപകാരപ്രദമായ ഒരു പ്രമാണമായി അംഗങ്ങൾ തങ്ങളുടെ ഓർമ്മകൾ എഴുതണമെന്നും പ്രധാനമന്ത്രി നിർദ്ദേശിച്ചു. അംഗങ്ങൾക്ക് രാജ്യത്തിന്റെ ദിശ രൂപപ്പെടുത്തുകയും സ്വാധീനിക്കുകയും ചെയ്യുന്നു, തങ്ങളുടെ ഓർമ്മകൾ വ്യവസ്ഥാപിതമായ രീതിയിൽ രാജ്യത്തിന്റെ വികസനത്തിന് ഉപയോഗിക്കാമെന്ന് അദ്ദേഹം പറഞ്ഞു.
ആസാദി കാ അമൃത് മഹോത്സവത്തിന്റെ ആഘോഷത്തിൽ ജനങ്ങളെ പ്രചോദിപ്പിക്കാൻ പ്രധാനമന്ത്രി വിരമിക്കുന്ന അംഗങ്ങളോട് അഭ്യർത്ഥിച്ചു.
-ND-
(
രാജ്യരക്ഷാ മന്ത്രാലയം
62 കന്റോൺമെന്റ് ബോർഡുകളിലെ താമസക്കാർക്ക് പൗര സേവനങ്ങൾ ലഭ്യമാക്കുന്നതിന് 'ഇ -ഛവാനി 'പോർട്ടൽ, മൊബൈൽ ആപ്പ് എന്നിവ കേന്ദ്ര പ്രതിരോധ മന്ത്രി ഉദ്ഘാടനം ചെയ്തു. സദ് ഭരണത്തിലേക്കുള്ള വലിയ ചുവടുവെപ്പാണ് 'ഇ -ഛവാനി എന്ന് ശ്രീ രാജ് നാഥ് സിംഗ്.
പ്രതിരോധ മന്ത്രി ശ്രീ രാജ്നാഥ് സിംഗ് ഇന്ന് ന്യൂഡൽഹിയിൽ 'ഇ -ഛവാനി' പോർട്ടൽ, മൊബൈൽ ആപ്പ് എന്നിവ ഉദ്ഘാടനം ചെയ്തു. രാജ്യമെമ്പാടുമുള്ള 62 കന്റോൺമെന്റ് ബോർഡുകളിലെ താമസക്കാരായ 20 ലക്ഷത്തോളം പേർക്ക് ഓൺലൈൻ പൗര സേവനങ്ങൾ ലഭ്യമാക്കാൻ ഇത് സഹായിക്കും. വാടക കലാവധി പുതുക്കൽ, ജനന, മരണ സർട്ടിഫിക്കറ്റ്, വാട്ടർ, സ്വിവറേജ് കണക്ഷൻ,വ്യാപാര ലൈസൻസ്, മൊബൈൽ ടോയ്ലറ്റ് ലൊക്കേറ്റർ എന്നിവയ്ക്കായുള്ള അപേക്ഷ, വിവിധതരം നികുതികൾ,ഫീസ് എന്നിവ അടയ്ക്കൽ എന്നിവ ഇനി ഒരു ബട്ടൺ ക്ലിക്കിലൂടെ നേടാനാകും. e GOV ഫൗണ്ടേഷൻ,ഭാരത് ഇലക്ട്രോണിക്സ് ലിമിറ്റഡ്, ഡയറക്ടറേറ്റ് ജനറൽ ഡിഫൻസ് എസ്റ്റേറ്റ്,നാഷണൽ ഇൻഫർമാറ്റിക്സ് സെന്റർ എന്നിവ സംയുക്തമായി വികസിപ്പിച്ച ഈ പ്ലാറ്റ്ഫോം താമസക്കാർക്ക് വീടുകളിൽ ഇരുന്ന് സേവനങ്ങൾ ലഭ്യമാക്കാൻ സഹായിക്കും.
രാജ്യത്തിന്റെ സാമൂഹ്യ-സാമ്പത്തിക വികസനത്തിന് ഗവൺമെന്റിന്റെ പ്രതിബദ്ധത ചടങ്ങിൽ സംസാരിച്ച പ്രതിരോധ മന്ത്രി ആവർത്തിച്ച് വ്യക്തമാക്കി. സുഗമമായ ജീവിതം ഉറപ്പാക്കുന്ന സേവനങ്ങൾ നൽകിക്കൊണ്ട് ഭരണസംവിധാനത്തെ പൗര സൗഹൃദമാക്കാൻ ഗവൺമെന്റ് ശ്രമിക്കുന്നതായി അദ്ദേഹം പറഞ്ഞു. സദ്ഭരണം പ്രോത്സാഹിപ്പിക്കുന്നതിനും, ജനങ്ങൾക്ക് സുഗമമായ ജീവിതം ഉറപ്പുവരുത്തുന്നതിനും ലക്ഷ്യമിട്ട് പ്രധാനമന്ത്രി ശ്രീ നരേന്ദ്ര മോദി ആവിഷ്കരിച്ച പദ്ധതികളാണ് 'മിനിമം ഗവൺമെന്റ്- മാക്സിമം ഗവേണൻസ്, ഡിജിറ്റൽ ഇന്ത്യ,ഇ -ഗവേണൻസ് എന്നിവ.ഇ -ഛവാനി പോർട്ടൽ ഈ ദിശയിലേക്കുള്ള ഒരു വലിയ ചുവടുവെപ്പ് ആണെന്നും അദ്ദേഹം പറഞ്ഞു.
നവ ഇന്ത്യയുടെ വീക്ഷണത്തിന്റെ ഭാഗമായി കന്റോൺമെന്റ് ബോർഡുകളുടെ പ്രവർത്തനം പരിവർത്തനം നടത്തുന്നതുമായി ബന്ധപ്പെട്ട നൂതന ശ്രമമാണ് 'ഇ -ഛവാനി' പോർട്ടൽ. കണ്ടോൺമെന്റ് ബോർഡിലെ താമസക്കാർക്ക് സുതാര്യവും ഫലപ്രദവുമായ സേവനങ്ങളും സമയബന്ധിതമായ പരിഹാരവും ഉറപ്പുവരുത്തുന്നതിന് ഈ പോർട്ടൽ സഹായിക്കുമെന്ന് അദ്ദേഹം ആത്മവിശ്വാസം പ്രകടിപ്പിച്ചു. പോർട്ടൽ കൂടുതൽ പൗര സൗഹൃദമാക്കുന്നതിന് ഗുണഭോക്താക്കളിൽ നിന്നും കൃത്യമായ ഇടവേളകളിൽ അഭിപ്രായം സ്വരൂപിക്കാൻ പ്രതിരോധ മന്ത്രി ബന്ധപ്പെട്ട ഓഫീസർമാർക്ക് നിർദ്ദേശം നൽകി.
പ്രതിരോധം, സാമ്പത്തികരംഗം, വ്യാപാരം, ഐടി,കൃഷി, നിക്ഷേപം തുടങ്ങിയ മേഖലകളിലെ ശക്തമായ സാന്നിധ്യം കൊണ്ട് കഴിഞ്ഞ ഏതാനും വർഷങ്ങളായി ഇന്ത്യ ആഗോള തലത്തിൽ ശക്തി കേന്ദ്രവും അവസരങ്ങളുടെ ഭൂമിയുമായി മാറിയിരിക്കുകയാണെന്ന് അദ്ദേഹം പറഞ്ഞു.
കന്റോൺമെന്റ് പ്രദേശത്തെ താമസക്കാർക്ക് സേവനങ്ങൾ എളുപ്പത്തിൽ ലഭിക്കുന്നതിന് നടപടിക്രമങ്ങൾ പോർട്ടലിൽ ലളിതമാക്കിയിട്ടുണ്ട് എന്ന് പ്രതിരോധ സെക്രട്ടറി ഡോ. അജയകുമാർ പറഞ്ഞു. വസ്തു, കെട്ടിട നികുതി അടക്കൽ, വാടക പിരിക്കൽ, കമ്മ്യൂണിറ്റി സെന്റർ ബുക്ക് ചെയ്യൽ തുടങ്ങിയ കൂടുതൽ സൗകര്യങ്ങൾ ആധാർ അധിഷ്ഠിത പോർട്ടലിലൂടെ കൂട്ടിച്ചേർക്കും എന്ന് അദ്ദേഹം പറഞ്ഞു. 62 സ്വതന്ത്ര പോർട്ടലുകൾ ചേർന്ന 'ഇ -ഛവാനി പദ്ധതി പൂർത്തിയാക്കിയതിന് e GOV ഫൗണ്ടേഷൻ,ബി ഇ എൽ, ഡി ജി ഡി ഇ,എൻ ഐ സി എന്നിവയെ ഡോ. അജയകുമാർ അഭിനന്ദിച്ചു.
സംയുക്ത പ്രതിരോധ സേന മേധാവി ജനറൽ ബിപിൻ റാവത്ത്, ഡി ജി ഡി ഇ ഡയറക്ടർ ശ്രീമതി ദീപാ ബജ്വ, പ്രതിരോധ മന്ത്രാലയത്തിലെ മുതിർന്ന സിവിൽ, സൈനിക ഉദ്യോഗസ്ഥർ എന്നിവർ ചടങ്ങിൽ പങ്കെടുത്തു.
നിങ്ങളുടെ ആൻഡ്രോയ്ഡ് മൊബൈൽ ഫോണിൽ 'ഇ -ഛവാനി ആപ്പ് ഡൗൺലോഡ് ചെയ്യുന്നതിന് താഴെ പറയുന്ന ലിങ്കിൽ ക്ലിക്ക് ചെയ്യുക.
(Visitor Counter : 163
പ്രധാനമന്ത്രിയുടെ ഓഫീസ്
പ്രമുഖ ഗാന്ധിയൻ ശകുന്തള ചൗധരിയുടെ നിര്യാണത്തിൽ പ്രധാനമന്ത്രി അനുശോചിച്ചു
പ്രമുഖ ഗാന്ധിയൻ ശകുന്തള ചൗധരി ജിയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി പറഞ്ഞു :
"ഗാന്ധിയൻ മൂല്യങ്ങൾ പ്രോത്സാഹിപ്പിക്കുന്നതിനുള്ള അവരുടെ ആജീവനാന്ത പരിശ്രമങ്ങൾക്ക് ശകുന്തള ചൗധരി ജി ഓർമ്മിക്കപ്പെടും. ശരണിയ ആശ്രമത്തിലെ അവരുടെ ശ്രേഷ്ഠമായ പ്രവർത്തനം നിരവധി ജീവിതങ്ങളെ ക്രിയാത്മകമായി സ്വാധീനിച്ചു. അവരുടെ വിയോഗത്തിൽ ദുഃഖമുണ്ട്. എന്റെ ചിന്തകൾ അവരുടെ കുടുംബത്തിനും എണ്ണമറ്റ ആരാധകർക്കും ഒപ്പമാണ്. ഓം ശാന്തി."
പ്രത്യേക സേവനങ്ങളും ഫീച്ചറുകളും
ഇലക്ട്രോണിക് ഇന്റർലോക്കിംഗ് സിസ്റ്റം ഉടൻ അഞ്ച് സ്റ്റേഷനുകളിൽ കൂടി
അന്താരാഷ്ട്ര സുരക്ഷാ മാനദണ്ഡങ്ങൾക്ക് അനുസൃതമായ അത്യാധുനിക ഇലക്ട്രോണിക് ഇന്റർലോക്കിംഗ് സിസ്റ്റം അഞ്ച് സ്റ്റേഷനുകളിൽ കൂടി 2023 മാർച്ചിന് മുമ്പ് റെയിൽവേ പൂർത്തിയാക്കും എന്ന് തിരുവനന്തപുരം ഡിവിഷണൽ റെയിൽവേ മാനേജർ ശ്രീ ആർ മുകുന്ദ് പറഞ്ഞു. ദക്ഷിണ റെയിൽവേയുടെ തിരുവനന്തപുരം ഡിവിഷൻ സംഘടിപ്പിച്ച 76-ാമത് സ്വാതന്ത്ര്യദിന ആഘോഷങ്ങളിലാണ് അദ്ദേഹം ഇക്കാര്യം അറിയിച്ചത്. ഈ വർഷം ആലപ്പുഴയിലെയും മാരാരിക്കുളത്തെയും ഇലക്ട്രോണിക് ഇന്റർലോക്കിംഗ് പൂർത്തിയാക്കി. പെരിനാട്, ശാസ്താൻകോട്ട എന്നിവിടങ്ങളിൽ കഴിഞ്ഞ സാമ്പത്തിക വർഷത്തിൽ ഇലക്ട്രോണിക് ഇന്റർലോക്കിംഗ് പൂർത്തിയാക്കിയിരുന്നു.
-NS-
(Visitor Counter : 71
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 199.27 കോടി കടന്നു
ന്യൂ ഡൽഹി: ജൂലൈ 14, 2022
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 199.27 കോടി  കടന്നു. 2,61,97,150 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 3.76 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 1,36,076 പേരാണ്. ഇത് ആകെ രോഗബാധിതരുടെ 0.31 ശതമാനമാണ്.
കഴിഞ്ഞ 24 മണിക്കൂറിനുള്ളിൽ 16,482 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,30,28,356 ആയി. ദേശീയ രോഗമുക്തി നിരക്ക് 98.49%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 20,139 പേർക്കാണ്.
 പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 4.37 ശതമാനമാണ്. പ്രതിദിന രോഗസ്ഥിരീകരണ നിരക്ക് 5.10 ശതമാനമാണ്.
RRTN
PIB Headquarters
വേളാങ്കണ്ണിക്ക് പ്രത്യേക ട്രെയിനുകള്
വേനല്ക്കാലത്തെ തിരക്ക് ഒഴിവാക്കാന് കൊച്ചുവേളി, കാരയ്ക്കല് റൂട്ടില് നാഗര്കോവില് വഴി ദക്ഷിണ റെയില്വേ സ്പെഷ്യല് ഫെയര് സ്പെഷ്യല് ട്രെയിനുകള് ഓടിക്കും.
ഈ മാസം 8-ാം തീയതി മുതല് ജൂണ് 28 വരെയായിരിക്കും ഈ സര്വ്വീസുകള്.
കൊച്ചുവേളിയില് നിന്ന് ബുധനാഴ്ചകളില് 8.15 ന് പുറപ്പെടുന്ന കൊച്ചുവേളി - കാരയ്ക്കല് പ്രതിവാര സ്പെഷ്യല് ട്രെയിന്  തൊട്ടടുത്ത ദിവസം 3.45 ന് കാരയ്ക്കലില് എത്തും.
തിരിച്ചുള്ള ദിശയില് ഈ മാസം 9 മുതല് ജൂണ് 29 വരെയുള്ള ദിവസങ്ങളില് വ്യാഴാഴ്ചകളില് രാവിലെ 10.45 ന് കാരയ്ക്കലില് നിന്ന് പുറപ്പെടുന്ന കാരയ്ക്കല് - കൊച്ചുവേളി പ്രതിവാര ട്രെയിന് വെള്ളിയാഴ്ചകളില് ഉച്ചയ്ക്ക് 12.25 ന് കൊച്ചുവേളിയില് എത്തും.
ഈ ട്രയിനുകള്ക്ക് രണ്ട് എ.സി. ടു ടയര്, മൂന്ന് എ.സി. ടു ടയര്, 11 സ്ലീപ്പര് ക്ലാസ്, രണ്ട് ജനറല് എന്നീ കോച്ചുകള് ഉണ്ടാകും.
തിരുവനന്തപുരം സെന്ട്രല്, നാഗര്കോവില് ടൗണ്, തിരുനെല്വേലി, കോവില്പ്പട്ടി, സാത്തൂര്, വിരുദനഗര്, മധുര, ഡിണ്ടുഗല്, തിരുച്ചിറപ്പള്ളി, തഞ്ചാവൂര്, നാഗപട്ടണം, നാഗൂര് എന്നീ സ്റ്റേഷനുകളില് സ്റ്റോപ്പുകള് ഉണ്ടാകും.
(Visitor Counter : 50
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 199.47 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 1,39,073 പേര്
ചികിത്സയിലുള്ളത് 0.32 ശതമാനം പേര്
രോഗമുക്തി നിരക്ക് 98.48%
കഴിഞ്ഞ 24 മണിക്കൂറിനിടെ 16,994 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,30,45,350 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 20,038 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 86.86 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 4,50,820 പരിശോധനകള്.
(ND
റോഡ് ഗതാഗത, ഹൈവേ മന്ത്രാലയം
2025ഓടെ റോഡ് അപകടങ്ങൾ പകുതിയായി കുറയ്ക്കണമെന്ന് കേന്ദ്ര മന്ത്രി ശ്രീ നിതിൻ ഗഡ്കരി
2025 ഓടെ രാജ്യത്തെ റോഡപകടങ്ങൾ പകുതിയായി കുറയ്ക്കണമെന്ന് കേന്ദ്ര ഉപരിതല ഗതാഗത ദേശീയപാത മന്ത്രി ശ്രീ നിതിൻ ഗഡ്കരി. റോഡ് നിർമ്മാണവുമായി ബന്ധപ്പെട്ട്ദേശീയ ഉപരിതല ഗതാഗത മന്ത്രാലയം, ദേശീയപാത അതോറിറ്റി, പൊതുമരാമത്ത് വകുപ്പ് എന്നിവയിൽ പ്രവർത്തിക്കുന്ന എൻജിനീയർമാർക്ക് റോഡ് സുരക്ഷാ സംബന്ധിച്ച് 3 ദിവസത്തെ നിർബന്ധ പരിശീലനം ഉറപ്പാക്കണമെന്നും അദ്ദേഹം നിർദ്ദേശിച്ചു.
ദേശീയ റോഡ് സുരക്ഷാ സമിതിയുടെ പത്തൊമ്പതാം സമ്മേളനത്തെ ഇന്നലെ അഭിസംബോധന ചെയ്യവേ രാജ്യത്ത് പ്രതിദിനം 30 കിലോമീറ്റർ റോഡ് നിർമ്മാണം നടക്കുന്നതായി അദ്ദേഹം ചൂണ്ടിക്കാട്ടി. റോഡ് സുരക്ഷാ നടപടികൾ സംബന്ധിച്ച് പൊതുജന അവബോധം സൃഷ്ടിക്കാനായി സമൂഹ മാധ്യമങ്ങളെ കൃത്യമായി ഉപയോഗപ്പെടുത്തണമെന്നും അദ്ദേഹം നിർദേശിച്ചു. റോഡ് സുരക്ഷ സംബന്ധിച്ച് പാർലമെന്റ് അംഗങ്ങളുടെ ഒരു സമിതി നിലവിലുള്ളത് ചൂണ്ടിക്കാട്ടിയ കേന്ദ്രമന്ത്രി തങ്ങളുടെ മണ്ഡലങ്ങളിലെ റോഡപകടങ്ങൾ കുറയ്ക്കാൻ എംഎൽഎ-മാർ നടപടികൾ സ്വീകരിക്കണമെന്ന് അഭ്യർത്ഥിച്ചു.
NRSC അംഗങ്ങൾ സമർപ്പിച്ച നിർദ്ദേശങ്ങൾ ഗൗരവപരമായി പരിഗണിക്കുമെന്നും പ്രായോഗികമായവ നടപ്പാക്കുമെന്നും യോഗത്തിൽ സംബന്ധിച്ച മന്ത്രാലയത്തിന്റെ ചുമതലയുള്ള സഹമന്ത്രി ജനറൽ  ഡോക്ടർ വി. കെ. സിംഗ് സമിതി അംഗങ്ങൾക്ക് ഉറപ്പുനൽകി.
റോഡ് ഗതാഗത മേഖലയിലെ സുരക്ഷ സംബന്ധിച്ച എല്ലാ വിഷയങ്ങളിലും നിർദ്ദേശങ്ങൾ നൽകാനും, റോഡ് സുരക്ഷാ പരിപാടികൾക്ക് രൂപം നൽകാനും, ഗവേഷണ വികസന പ്രവർത്തനങ്ങൾ ആവശ്യമായ മേഖലകൾ നിർദേശിക്കാനും, സംസ്ഥാന/കേന്ദ്രഭരണ ഏജൻസികൾ നടപ്പാക്കുന്ന റോഡ് സുരക്ഷ നടപടികളെ വിലയിരുത്താനും ദേശീയ റോഡ് സുരക്ഷാ സമിതിക്ക് അധികാരം ഉണ്ട്.
സാംസ്കാരിക മന്ത്രാലയം
രക്തസാക്ഷി ഭഗത് സിംഗിന്റെ ജയന്തിയിൽ പ്രധാനമന്ത്രിയുടെ ശ്രദ്ധാഞ്ജലി
പ്രധാനമന്ത്രി ശ്രീ നരേന്ദ്ര മോദി രക്തസാക്ഷി ഭഗത് സിംഗിന്റെ ജയന്തി ദിനത്തിൽ അദ്ദേഹത്തിന് ശ്രദ്ധാഞ്ജലി അർപ്പിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
"ധീരനായ ഭഗത് സിംഗ് ഓരോ ഇന്ത്യക്കാരന്റെയും ഹൃദയത്തിൽ ജീവിക്കുന്നു. അദ്ദേഹത്തിന്റെ ഭയരഹിതമായ ത്യാഗം എണ്ണമറ്റ ആളുകൾക്കിടയിൽ ദേശസ്നേഹത്തിന്റെ തീപ്പൊരി ജ്വലിപ്പിച്ചു. അദ്ദേഹത്തിന്റെ ജയന്തി ദിനത്തിൽ ഞാൻ അദ്ദേഹത്തെ വണങ്ങുകയും അദ്ദേഹത്തിന്റെ ഉദാത്തമായ ആദർശങ്ങൾ ഓർക്കുകയും ചെയ്യുന്നു."
മന്ത്രിസഭ
ഇന്ത്യന് റെയില്വേയ്ക്ക് 700 മെഗാഹെര്ട്സ് ബാന്ഡില് 5 മെഗാഹെര്ട്സ് സ്പെക്ട്രം അനുവദിക്കുന്നതിന് കേന്ദ്ര മന്ത്രിസഭയുടെ അംഗീകാരം
ട്രെയിനിന്റെ പ്രവര്ത്തനങ്ങളില് സുരക്ഷയും സുരക്ഷിതത്വവും മെച്ചപ്പെടുത്തുന്നു
റെയില്വേ പ്രവര്ത്തനങ്ങളിലും സുരക്ഷയിലും തന്ത്രപരമായ മാറ്റം കൊണ്ടുവരുന്നു
ലോക്കോ പൈലറ്റുമാരുമായും ഗാര്ഡുകളുമായും തടസ്സമില്ലാത്ത ആശയവിനിമയം ഉറപ്പാക്കുന്നതുവഴി സുരക്ഷ മെച്ചപ്പെടുത്തുന്നു
പ്രവര്ത്തന, സുരക്ഷ, സുരക്ഷിത്വ അപ്ലിക്കേഷനുകള്ക്കായി സംരക്ഷിത ശബ്ദ, വീഡിയോ, ഡാറ്റ ആശയവിനിമയ സേവനങ്ങള് ലഭ്യമാക്കുന്നു
മൊത്തം പദ്ധതിയുടെ ഏകദേശ നിക്ഷേപം 25,000 കോടി രൂപയ്ക്ക് മുകളില്
അടുത്ത 5 വര്ഷത്തിനുള്ളില് പദ്ധതി പൂര്ത്തീകരിക്കും
കൂടാതെ, തദ്ദേശീയമായി വികസിപ്പിച്ചെടുത്ത ട്രെയിന് കൂട്ടിമുട്ടല് ഒഴിവാക്കല് സംവിധാനത്തിനും റെയില്വേ അംഗീകാരം നല്കി, ഇത് ട്രെയിനുകളുടെ കൂട്ടിയിടികള് ഒഴിവാക്കുകയും അതിലൂടെ യാത്രക്കാരുടെ സുരക്ഷ ഉറപ്പാക്കുകയും ചെയ്യും
'ആത്മീര്ഭര് ഭാരത്' ദൗത്യത്തിന് ഉത്തേജനം നല്കിക്കൊണ്ട് ട്രെയിനുകളിലെയും സ്റ്റേഷനുകളിലേയും പൊതു സുരക്ഷാ സുരക്ഷിത്വ സേവനങ്ങള്ക്ക് വേണ്ടി ഇന്ത്യന് റെയില്വേയ്ക്ക് 700 മെഗാഹെര്ട്സ് ഫ്രീക്വന്സി ബാന്ഡിലുള്ള 5 മെഗാഹെര്ട്സ് സ്പെക്ട്രം അനുവദിക്കുന്നതിനുള്ള നിര്ദ്ദേശത്തിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭ അംഗീകാരം നല്കി.
ഈ സ്പെക്ട്രം ഉപയോഗിച്ച് തങ്ങളുടെ പാതകളില്  എല്.ടി.ഇ  അടിസ്ഥാനമാക്കിയുള്ള മൊബൈല് ട്രെയിന് റേഡിയോ ആശയവിനിമയത്തിന് നല്കാന് ഇന്ത്യന് റെയില്വേ വിഭാവനം ചെയ്തിട്ടുണ്ട്. ഈ പദ്ധതിയില് 25,000 കോടി രൂപയില് കൂടുതല് നിക്ഷേപമാണ് കണക്കാക്കുന്നത്. അടുത്ത 5 വര്ഷത്തിനുള്ളില് പദ്ധതി പൂര്ത്തീകരിക്കും.
ഇതിനുപുറമെ, തദ്ദേശീയമായി വികസിപ്പിച്ച എ.ടി.പി  സംവിധാനമായ ടി.സി.എ.എസിനും ഇന്ത്യന് റെയില്വേ അംഗീകാരം നല്കി. ഇത് ട്രെയിനുകള് തമ്മിലുള്ള കൂട്ടിയിടികള് ഒഴിവാക്കുക്കുകയും അതിലൂടെ അപകടങ്ങള് കുറയ്ക്കുന്നതിനും യാത്രക്കാരുടെ സുരക്ഷ ഉറപ്പാക്കുന്നതിനും സഹായിക്കുകയും ചെയ്യും.
ഇത് റെയില്വേയുടെ പ്രവര്ത്തനങ്ങളിലും പരിപാലന വ്യവസ്ഥയിലും തന്ത്രപരമായ മാറ്റം കൊണ്ടുവരും. ഇത് സുരക്ഷമെച്ചപ്പെടുത്തുകയും നിലവിലുള്ള പശ്ചാത്തലസൗകര്യം ഉപയോഗിച്ച് കൂടുതല് ട്രെയിനുകളെ ഉള്ക്കൊള്ളുന്നതിനായി ലൈന് ശേഷി വര്ദ്ധിപ്പിക്കുന്നതിനും ഇത് സഹായിക്കും. ഈ ആധുനിക റെയില് ശൃംഖല ഗതാഗതചെലവ് കുറയ്ക്കുന്നതിനും ഉയര്ന്ന കാര്യക്ഷമതയ്ക്കും കാരണമാകും. കൂടാതെ, 'മേക്ക് ഇന് ഇന്ത്യ' ദൗത്യം നിറവേറ്റുന്നതിനും തൊഴിലവസരങ്ങള് സൃഷ്ടിക്കുന്നതിനുമായി നിര്മ്മാണ യൂണിറ്റുകള് സ്ഥാപിക്കുന്നതിന് ബഹുരാഷ്ട്ര വ്യവസായങ്ങളെ ഇത് ആകര്ഷിക്കും.
പ്രവര്ത്തന, സുരക്ഷ, സുരക്ഷിതത്വ ആപ്ലിക്കേഷനുകള്ക്കായി സുരക്ഷിതവും വിശ്വസനീയവുമായ ശബ്ദ, വീഡിയോ, ഡാറ്റാ ആശയവിനിമയ സേവനങ്ങള് നല്കുക എന്നതാണ് ഇന്ത്യന് റെയില്വേയ്ക്ക് വേണ്ടിയുള്ള ഈ എല്.ടി.ഇയുടെ ലക്ഷ്യം. ആധുനിക സിഗ്നലിംഗിനും ട്രെയിന് പരിരക്ഷണ സംവിധാനങ്ങള്ക്കും ഇത് ഉപയോഗിക്കുകയും ലോക്കോ പൈലറ്റുമാരും ഗാര്ഡുകളും തമ്മിലുള്ള തടസ്സരഹിതമായ ആശയവിനിമയം ഉറപ്പാക്കുകയും ചെയ്യും.
കാര്യക്ഷമവും സുരക്ഷിതവും വേഗത്തിലുള്ളതുമായ ട്രെയിന് പ്രവര്ത്തനങ്ങള് ഉറപ്പാക്കുന്നതിന് ഇന്റര്നെറ്റ് ഓഫ് തിംഗ്സ്  അടിസ്ഥാനമാക്കിയുള്ള വിദൂര ആസ്തി നിരീക്ഷണം, പ്രത്യേകിച്ച് കോച്ചുകള്, വാഗണുകള്, ലോക്കോകള്, ട്രെയിന് കോച്ചുകളിലെ സി.സി.ടി.വി ക്യാമറകളുടെ തത്സമയ വീഡിയോ ഫീഡ് എന്നിവയും ഇത് പ്രാപ്തമാക്കും.സ്പെക്ട്രം ചാര്ജുകള് കാപ്റ്റീവ് ഉപയോഗത്തിന് ടെലികമ്മ്യൂണിക്കേഷന് വകുപ്പിന്റെ ഫോര്മുല അടിസ്ഥാനത്തില് റോയല്റ്റി ചാര്ജ്ജുകളും ലൈസന്സ് ഫീസുകള്ക്കും വേണ്ടി നിര്ദ്ദേശിക്കുന്നതും ടെലികോം റെഗുലേറ്ററി അതോറിറ്റി ഓഫ് ഇന്ത്യ ശിപാര്ശചെയ്യുന്നതുമായിരിക്കും.
പ്രധാനമന്ത്രിയുടെ ഓഫീസ്
വിദേശത്തുള്ള ഇന്ത്യൻ നയതന്ത്ര കാര്യാലയങ്ങളിലെ മേധാവികളുമായും വാണിജ്യ, വാണിജ്യ മേഖലയിൽ നിന്നുള്ള പങ്കാളികളുമായും ആഗസ്റ്റ് 6 ന് പ്രധാനമന്ത്രി സംവദിക്കും
‘ലോക്കൽ ഗോസ് ഗ്ലോബൽ - മെയ്ക്ക് ഇൻ ഇന്ത്യ വേൾഡ് ഫോർ വേൾഡ്’ എന്നതിന് പ്രധാനമന്ത്രി വ്യക്തമായ ആഹ്വാനം നൽകും
പ്രധാനമന്ത്രി ശ്രീ നരേന്ദ്ര മോദി വിദേശത്തുള്ള ഇന്ത്യൻ നയതന്ത്ര കാര്യാലയങ്ങളിലെ മേധാവികളുമായും രാജ്യത്തെ വ്യാപാര -വാണിജ്യ മേഖലയിലെ പങ്കാളികളുമായും 2021 ഓഗസ്റ്റ് 6 ന് വൈകുന്നേരം 6 മണിക്ക് വീഡിയോ കോൺഫറൻസിംഗ് വഴി സംവദിക്കും. ‘ലോക്കൽ ഗോസ് ഗ്ലോബൽ - മെയ്ക്ക് ഇൻ ഇന്ത്യ ഫോർ ദി വേൾഡ്’ എന്ന പരിപാടിക്ക് പ്രധാനമന്ത്രിയുടെ വ്യക്തമായ ആഹ്വാനം ഈ പരിപാടി അടയാളപ്പെടുത്തും.
കയറ്റുമതിക്ക് ഒരു വലിയ തൊഴിൽ ഉൽപാദന സാധ്യതയുണ്ട്, പ്രത്യേകിച്ച് എം എസ എം ഇ കൾക്കും ഉയർന്ന തൊഴിൽ-തീവ്രമായ മേഖലകൾക്കും. നിർമ്മാണ മേഖലയിലും മൊത്തത്തിലുള്ള സമ്പദ്വ്യവസ്ഥയിലും അതിന്റെ പ്രഭാവമുണ്ടാകും . ഇന്ത്യയുടെ കയറ്റുമതിയും ആഗോള വ്യാപാരത്തിൽ അതിന്റെ വിഹിതവും പ്രയോജനപ്പെടുത്തുന്നതിനും വിപുലീകരിക്കുന്നതിനും ശ്രദ്ധ കേന്ദ്രീകരിക്കുക എന്നതാണ് ആശയവിനിമയത്തിന്റെ ലക്ഷ്യം.
നമ്മുടെ കയറ്റുമതി സാധ്യതകൾ വിപുലീകരിക്കുന്നതിനും ആഗോള ആവശ്യം നിറവേറ്റുന്നതിനായി പ്രാദേശിക കഴിവുകൾ പ്രയോജനപ്പെടുത്തുന്നതിനും എല്ലാ പങ്കാളികളെയും ഊർജ്ജസ്വലമാക്കുക എന്നതാണ് ഈ ഇടപെടലിന്റെ ലക്ഷ്യം.
(ആശയവിനിമയ വേളയിൽ കേന്ദ്ര വാണിജ്യ മന്ത്രിയും വിദേശകാര്യ മന്ത്രിയും പങ്കെടുക്കും. ഇരുപതിലധികം വകുപ്പുകളുടെ സെക്രട്ടറിമാർ, സംസ്ഥാന സർക്കാർ ഉദ്യോഗസ്ഥർ, കയറ്റുമതി പ്രമോഷൻ കൗൺസിലുകൾ, ചേംബർ ഓഫ് കൊമേഴ്സ് അംഗങ്ങൾ എന്നിവരുടെ പങ്കാളിത്തത്തിനും ഈ ഇടപെടൽ സാക്ഷ്യം വഹിക്കും.
മന്ത്രിസഭ
ഇന്ത്യയിലെയും, സൗദി അറേബ്യയിലേയും ചാര്ട്ടേര്ഡ് അക്കൗണ്ടന്റ്മാരുടെ സഹകരണത്തിനുള്ള ധാരണാപത്രം പുതുക്കി
ഇന്ത്യന് ഇന്സ്റ്റിറ്റ്യൂട്ട് ഓഫ് ചാര്ട്ടേര്ഡ് അക്കൗണ്ടന്റ്സ് ഓഫ് ഇന്ത്യ  യും, സൗദി അറേബ്യയുടെ സൗദി ഓര്ഗനൈസേഷന് ഫോര് സര്ട്ടിഫൈഡ് പബ്ലിക്ക് അക്കൗണ്ടന്റ്സ്  യും തമ്മില് പരസ്പര സഹകരണത്തിന് 2014 ല് ഒപ്പുവച്ച ധാരണാപത്രത്തിനും അതിന്റെ പുതുക്കലിനും പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം മുന്കാല പ്രാബല്യത്തോടെ അംഗീകാരം നല്കി. കോര്പ്പറേറ്റ് ഭരണ നിര്വ്വഹണം, സാങ്കേതിക ഗവേഷണവും ഉപദേശവും, ഗുണനിലവാരം ഉറപ്പാക്കല്, ഫോറന്സിക്ക് അക്കൗണ്ടിംഗ്, ചെറുകിട ഇടത്തരം മേഖലയുമായി ബന്ധപ്പെട്ട കാര്യങ്ങള്, ഇസ്ലാമിക് ഫിനാന്സ്, തൊഴില്പരമായ മികവിന്റെ വികസനം എന്നിവയുള്പ്പെടെ അക്കൗണ്ടന്സി രംഗത്ത് ഉഭയകക്ഷി താല്പര്യമുള്ള വിവിധ വിഷയങ്ങളില് പരസ്പര സഹകരണം പ്രോത്സാഹിപ്പിക്കുന്നതിന് ലക്ഷ്യമിട്ടുള്ളതാണ് ധാരണാപത്രം.
പ്രധാന ഫലങ്ങള്:
ഐ.സി.എ.ഐ. അംഗങ്ങള്, വിദ്യാര്ത്ഥികള് അവരുടെ സംഘടനകള് മുതലായവരുടെ ഉത്തമതാല്പര്യങ്ങള്ക്കനുസൃതമായി ഇരുകൂട്ടര്ക്കും പ്രയോജനകരമായ ഒരു ബന്ധം വികസിപ്പിച്ചെടുക്കുകയാണ് ലക്ഷ്യം.
ഐ.സി.എ.ഐ. അംഗങ്ങള്ക്ക് തങ്ങളുടെ തൊഴില് പരമായ മേഖലകള് വികസിപ്പിക്കാന് ധാരണാപത്രം വഴിയൊരുക്കുന്നു. ഇരു രാജ്യങ്ങളിലെയും തദ്ദേശവാസികളുടെ ശേഷി വികസനം ശക്തിപ്പെടുത്തുന്നതിനുള്ള ഒരു സംവിധാനമായി ഐ.സി.എ.ഐ. മാറും.
അക്കൗണ്ടിംഗ്, ഓഡിറ്റിംഗ് തൊഴില് മേഖലയിലെ മികവ് വികസിപ്പിക്കുന്നതിന് ഐ.സി.എ.ഐ. യെ ധാരണാപത്രം സഹായിക്കും.
ഗുണഭോക്താക്കള് :
സൗദി അറേബ്യയിലേയും, ജിദ്ദയിലേയും, റിയാദിലേയും മൂന്ന് ചാപ്റ്ററുകളിലായി 200 ലധികം അംഗങ്ങളുള്ള ശക്തമായ സാന്നിദ്ധ്യമായി ഐ.സി.എ.ഐ. മാറിയിട്ടുണ്ട്. ഐ.സി.എ.യും എസ്.ഒ.സി.പി.എ.യും തമ്മിലുള്ള കരുത്തുറ്റ പ്രവര്ത്തന ബന്ധങ്ങള് വഴി ഇന്ത്യയിലെ ചാര്ട്ടേര്ഡ് അക്കൗണ്ടന്റുമാര്ക്കും സ്വന്തം നാട്ടിലും, സൗദി അറേബ്യയിലും ഗണ്യമായ തൊഴിലവസരം സൃഷ്ടിക്കപ്പെടും.
പശ്ചാത്തലം :
. സൗദി ഓര്ഗനൈസേഷന് ഫോര് സര്ട്ടിഫൈഡ് പബ്ലിക്ക് അക്കൗണ്ടന്റ്സ്  ആകട്ടെ ആ രാജ്യത്തെ രാജ കല്പ്പന പ്രകാരം രൂപീകരിക്കപ്പെട്ട പ്രൊഫഷണല് സംഘടനയാണ്.
ND MRD – 547
ആഭ്യന്തരകാര്യ മന്ത്രാലയം
ലോക്ക് ഡൗണിനു ശേഷം നിർമാണ വ്യവസായ സ്ഥാപനങ്ങള് തുറന്നു പ്രവര്ത്തിക്കുന്നതിനുള്ള മാര്ഗനിര്ദ്ദേശങ്ങള് പുറപ്പെടുവിച്ച് കേന്ദ്ര ആഭ്യന്തര മന്ത്രാലയം
(മാര്ഗനിര്ദ്ദേശങ്ങള് കര്ശനമായി പാലിക്കുന്നുണ്ടെന്ന് ഉറപ്പാക്കാന് കര്ശന പരിശോധന
11 മെയ് 2020, ന്യൂഡല്ഹി
2005ലെ ദുരന്ത നിവാരണ നിയമത്തിന്റെ വെളിച്ചത്തില് ലോക്ക് ഡൗണിനു ശേഷം നിർമാണ വ്യവസായ സ്ഥാപനങ്ങള് തുറന്നു പ്രവര്ത്തിക്കുന്നതിനുള്ള മാര്ഗനിര്ദ്ദേശങ്ങള് പുറപ്പെടുവിച്ച് കേന്ദ്ര ആഭ്യന്തര മന്ത്രാലയം.
മാര്ച്ച് 25 ന് രാജ്യ വ്യാപക അടച്ചുപൂട്ടല് ആരംഭിച്ച ശേഷം ചില മേഖലകളില് നിയന്ത്രണങ്ങളില് ഇളവ് വരുത്തിയിരുന്നു. മെയ് ഒന്നിന് എന് ഡി എം എ ഇറക്കിയ ഉത്തരവ് പ്രകാരം ചില വ്യവസായ സ്ഥാപനങ്ങള്ക്ക് പ്രവര്ത്തനാനുമതി നല്കിയിരുന്നു.
ഏറെ നാളായി പ്രവര്ത്തനരഹിതമായിരുന്നതിനാല് വ്യവസായ ശാലകളിലെ പൈപ്പുകള്, വാല്വുകള് തുടങ്ങിയവയില് രാസവസ്തുക്കള് അടിഞ്ഞിരിക്കാന് സാധ്യതയുള്ളത് അപകടഭീഷണി സൃഷ്ടിക്കുന്നുണ്ട്.
ദേശീയ ദുരന്ത നിവാരണ അതോറിറ്റി പുറപ്പെടുവിക്കുന്ന മാര്ഗനിര്ദ്ദേശങ്ങള്
1) വിഷവാതക ദുരന്തങ്ങള് സംബന്ധിച്ച മാര്ഗനിര്ദ്ദേശങ്ങള് 
2) വിഷവാതക ദുരന്തങ്ങള്  നേരിടുന്നതിനുള്ള മാര്ഗനിര്ദ്ദേശങ്ങള് 
3) പി ഒ എല് ടാങ്കറുകളുടെ സഞ്ചാരത്തിനു സുരക്ഷ വര്ദ്ധിപ്പിക്കല് . പരിസ്ഥിതി സംരക്ഷണ നിയമത്തിനു കീഴിലുള്ള 1989ലെ അപകടകരമായ രാസവസ്തുക്കള് ഉല്പാദിപ്പിക്കുന്നതിനും സൂക്ഷിക്കുന്നതിനും കയറ്റുമതി ചെയ്യുന്നതിനുമുള്ള നിയമം.
ലോക്ക് ഡൗണ് കഴിഞ്ഞ് വ്യവസായ സ്ഥാപനങ്ങള് പ്രവര്ത്തനം പുനരാരംഭിക്കുമ്പോള് വൈദ്യുത- മെക്കാനിക്കല്- രാസ ഉപകരണങ്ങള് അവ പ്രവര്ത്തിപ്പിക്കുന്നവര്ക്ക് അപകടം സൃഷ്ടിക്കാനിടയുണ്ട്. ഇത്തരത്തിലുള്ള അപകടങ്ങള് ഒഴിവാക്കി സ്ഥാപനങ്ങളുടെ സുഗമമായ പ്രവര്ത്തനം ഉറപ്പാക്കാനാണ് ആഭ്യന്തര മന്ത്രാലയം സുരക്ഷാ മാര്ഗനിര്ദ്ദേശങ്ങള് പുറപ്പെടുവിക്കുന്നത്.
സ്ഥാപനങ്ങളുടെ പ്രവര്ത്തനം വിലയിരുത്താന് സംസ്ഥാന സര്ക്കാരുകള്ക്കു കീഴിലുള്ള ദുരന്ത നിവാരണ സംവിധാനങ്ങള് ഉപയോഗിക്കണം. ജില്ലാതലത്തില് തന്നെ ഉദ്യോഗസ്ഥര് ഇക്കാര്യങ്ങളില് കര്ശന നടപടികള് സ്വീകരിക്കണമെന്നും കേന്ദ്ര ആഭ്യന്തര മന്ത്രാലയം നിര്ദേശിച്ചു.
വിശദമായ മാര്ഗനിര്ദ്ദേശങ്ങള്ക്കായി ഇവിടെ ക്ലിക്ക് ചെയ്യുക : https://static.pib.gov.in/WriteReadData/userfiles/MHA%20Detailed%20Guidelines%20for%20manufacturing%20industries.pdf
പ്രത്യേക സേവനങ്ങളും ഫീച്ചറുകളും
പാസ്പോർട്ട് സേവാകേന്ദ്രങ്ങൾ സെപ്റ്റംബർ 27ന് പ്രവർത്തിക്കും
സെപ്റ്റംബർ 28-ന് ബുക്ക് ചെയ്ത എല്ലാ പാസ്പോർട്ട്, പിസിസി അപ്പോയിന്റ്മെന്റുകളും സെപ്റ്റംബർ 27-ലേക്ക് പുനഃക്രമീകരിച്ചിരിക്കുന്നു
തിരുവനന്തപുരം റീജിയണൽ പാസ്പോർട്ട് ഓഫീസിന്റെ അധികാരപരിധിയിൽ വരുന്ന വഴുതക്കാട്, നെയ്യാറ്റിൻകര, കൊല്ലം എന്നിവിടങ്ങളിലെ പാസ്പോർട്ട് സേവാ കേന്ദ്രങ്ങളും ആറ്റിങ്ങൽ, പത്തനംതിട്ട എന്നിവിടങ്ങളിലെ പോസ്റ്റ് ഓഫീസ് പാസ്പോർട്ട് സേവാകേന്ദ്രങ്ങളും സെപ്റ്റംബർ 27ന്  പ്രവർത്തിക്കും. സംസ്ഥാനത്തെ കേന്ദ്ര ഗവണ്മെന്റ് സ്ഥാപനങ്ങൾക്കുള്ള നബി ദിന അവധി സെപ്റ്റംബർ 28 ലേക്ക്  മാറ്റിയിരുന്നു. സെപ്റ്റംബർ 28-ന് ബുക്ക് ചെയ്ത എല്ലാ പാസ്പോർട്ട്, പിസിസി അപ്പോയിന്റ്മെന്റുകളും സെപ്റ്റംബർ 27-ലേക്ക് പുനഃക്രമീകരിച്ചിരിക്കുന്നു. ആ ദിവസത്തിലേക്ക് ഇതിനകം അപ്പോയിന്റ്മെന്റ് എടുത്തിട്ടുള്ളവർക്ക് സെപ്തംബർ 27 ന് ബന്ധപ്പെട്ട പാസ്പോർട്ട് സേവാ കേന്ദ്രങ്ങളിൽ അതേ സമയക്രമത്തിൽ റിപ്പോർട്ട് ചെയ്യാം. കൂടുതൽ വിവരങ്ങൾക്ക് , 0471 2470225 എന്ന നമ്പറിലോ rpo.trivandrum@mea.gov.in  അല്ലെങ്കിൽ 8089685796  എന്ന നമ്പറിൽ ബന്ധപ്പെടുക.
NS
(Visitor Counter : 53
ധനകാര്യ മന്ത്രാലയം
റവന്യൂകമ്മി സഹായധനമായി  ) 14 സംസ്ഥാനങ്ങൾക്ക് 7,183.42 കോടി അനുവദിച്ചു; കേരളത്തിന് 1097.83 കോടി രൂപ ലഭിക്കും
ന്യൂ ഡൽഹി: ഒക്ടോബർ 06, 2022
റവന്യൂകമ്മി നികത്തുന്നതിനുള്ള സഹായധനത്തിന്റെ ഏഴാം ഗഡുവായി 14 സംസ്ഥാനങ്ങൾക്ക് 7,183.42 കോടി രൂപ കേന്ദ്ര ധനമന്ത്രാലയത്തിനു കീഴിലുള്ള ധന വിനിയോഗ വകുപ്പ് അനുവദിച്ചു. പതിനഞ്ചാം ധനകാര്യ കമ്മിഷന്റെ ശുപാർശ പ്രകാരമാണ് സഹായധനം അനുവദിച്ചിരിക്കുന്നത്.കേരളത്തിന് 1097.83 കോടി രൂപ ലഭിക്കും
2022-23 സാമ്പത്തിക വർഷത്തിൽ 14 സംസ്ഥാനങ്ങൾക്ക് 86,201 കോടി രൂപയാണ് പതിനഞ്ചാം ധനകാര്യ കമ്മീഷൻ ശുപാർശ ചെയ്തിരിക്കുന്നത്. ശുപാർശ ചെയ്ത സഹായധനം 12 തുല്യ പ്രതിമാസ ഗഡുക്കളായി ധന വിനിയോഗ വകുപ്പ് സംസ്ഥാനങ്ങൾക്ക് അനുവദിക്കും. 2022 ഒക്ടോബർ മാസത്തെ ഏഴാം ഗഡു അനുവദിച്ചതോടെ, 2022-23ൽ സംസ്ഥാനങ്ങൾക്ക് അനുവദിച്ച ആകെ റവന്യൂകമ്മി സഹായധനം 50,282.92 കോടി രൂപയായി ഉയർന്നു.
ഭരണഘടനയുടെ 275-ാം അനുച്ഛേദ പ്രകാരമാണ് സംസ്ഥാനങ്ങൾക്ക് റവന്യൂകമ്മി സഹായധനം നൽകുന്നത്. സംസ്ഥാനങ്ങളുടെ റവന്യൂ അക്കൗണ്ടുകളിലെ കമ്മി നികത്താൻ തുടർച്ചയായി ധനകാര്യ കമ്മീഷനുകളുടെ ശുപാർശകൾ പ്രകാരം സംസ്ഥാനങ്ങൾക്ക് സഹായധനം അനുവദിക്കുന്നു.
2022-23 കാലയളവിൽ പതിനഞ്ചാം ധനകാര്യ കമ്മീഷൻ റവന്യൂകമ്മി സഹായധനം ശുപാർശ ചെയ്ത സംസ്ഥാനങ്ങൾ ഇവയാണ്: ആന്ധ്രാപ്രദേശ്, അസം, ഹിമാചൽ പ്രദേശ്, കേരളം, മണിപ്പൂർ, മേഘാലയ, മിസോറാം, നാഗാലാൻഡ്, പഞ്ചാബ്, രാജസ്ഥാൻ, സിക്കിം, ത്രിപുര, ഉത്തരാഖണ്ഡ്, പശ്ചിമ ബംഗാൾ.
2022-23-ലേയ്ക്ക് ശുപാർശ ചെയ്ത റവന്യൂകമ്മി സഹായധനം സംബന്ധിച്ച സംസ്ഥാനാടിസ്ഥാനത്തിലുള്ള വിശദാംശങ്ങളും 7-ാം ഗഡുവായി സംസ്ഥാനങ്ങൾക്ക് അനുവദിച്ച തുകയും ഇനിപ്പറയുന്നു: 
(|
|
S. No.
|
|
Name of State
|
|
7th instalment released for the month of October, 2022.
|
|
Total PDRDG released to States during 2022-23.
|
|
1
|
|
Andhra Pradesh
|
|
879.08
|
|
6153.58
|
|
2
|
|
Assam
|
|
407.50
|
|
2852.50
|
|
3
|
|
Himachal Pradesh
|
|
781.42
|
|
5469.92
|
|
4
|
|
Kerala
|
|
1097.83
|
|
7684.83
|
|
5
|
|
Manipur
|
|
192.50
|
|
1347.50
|
|
6
|
|
Meghalaya
|
|
86.08
|
|
602.58
|
|
7
|
|
Mizoram
|
|
134.58
|
|
942.08
|
|
8
|
|
Nagaland
|
|
377.50
|
|
2642.50
|
|
9
|
|
Punjab
|
|
689.50
|
|
4826.50
|
|
10
|
|
Rajasthan
|
|
405.17
|
|
2836.17
|
|
11
|
|
Sikkim
|
|
36.67
|
|
256.67
|
|
12
|
|
Tripura
|
|
368.58
|
|
2580.08
|
|
13
|
|
Uttarakhand
|
|
594.75
|
|
4163.25
|
|
14
|
|
West Bengal
|
|
1132.25
|
|
7925.75